SET ปิดเช้าพุ่ง 18 จุด คลายกังวล “โอมิครอน” คาดบ่ายลดช่วงบวก
SET ปิดเช้าพุ่ง 18 จุด รับปัจจัยบวกตปท. คลายกังวลโอมิครอนหันให้น้ำหนักศก.ฟื้น ช่วงบ่ายตลาดฯอาจลดช่วงบวกลงบ้าง ให้แนวต้าน 1,645-1,650 จุด แนวรับ 1,630-1,626 จุด 
23 ธ.ค. 2564

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมรู พัฒนสิน กล่าวว่า ตลาดหุ้นไทยเช้านี้แกว่งในแดนบวกตาม Sentiment ตลาดต่างประเทศที่ให้น้ำหนักกับการระบาดไวรัสโควิด-19 สายพันธุ์โอมิครอนลดน้อยลง และหันมาให้น้ำหนักกับการฟื้นตัวของเศรษฐกิจมากขึ้น โดยคาดว่าบริษัทจดทะเบียน (บจ.) ในตลาดหุ้นสหรัฐจะทยอยประกาศผลกำไรออกมาดีหลังตัวเลขอัตราการขยายตัวของเศรษฐกิจ (GDP) ไตรมาส 3/2564 ดีขึ้น เป็นสัญญาณบวกให้ตลาดหุ้นเอเชียเช้านี้
อย่างไรก็ดี มาตรการของแต่ละประเทศที่นำออกมาใช้สกัดการแพร่ระบาดของโอมิครอน โดยเฉพาะบางประเทศใช้มาตรการสูงสุดด้วยการล็อกดาวน์ อาจเป็นปัจจัยถ่วงเศรษฐกิจในช่วงปลายปีนี้จนถึงต้นปีหน้า
สำหรับแนวโน้มการลงทุนในช่วงบ่ายนี้ นายกรภัทร คาดว่า ตลาดก็ยังแกว่งตัวบวกได้ต่อไป แต่อาจลดช่วงบวก และมีการเล่นเป็นรอบ ให้แนวต้าน 1,645-1,650 จุด แนวรับ 1,630-1,626 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
WFX มูลค่าการซื้อขาย 2,081.79 ล้านบาท ปิดที่ 9.00 บาท เพิ่มขึ้น 1.80 บาท
ADVANC มูลค่าการซื้อขาย 1,991.44 ล้านบาท ปิดที่ 228.00 บาท เพิ่มขึ้น 12.00 บาท
TRUE มูลค่าการซื้อขาย 1,219.09 ล้านบาท ปิดที่ 4.72 บาท เพิ่มขึ้น 0.14 บาท
EA มูลค่าการซื้อขาย 1,215.11 ล้านบาท ปิดที่ 94.25 บาท เพิ่มขึ้น 2.25 บาท
GULF มูลค่าการซื้อขาย 1,074.20 ล้านบาท ปิดที่ 44.50 บาท เพิ่มขึ้น 1.00 บาท